CELEX: 62012TN0015
Language: da
Date: 2012-01-06 00:00:00
Title: Sag T-15/12: Sag anlagt den 6. januar 2012 — Provincie Groningen m.fl. mod Kommissionen

14.4.2012   
            
            
               DA
            
            
               Den Europæiske Unions Tidende
            
            
               C 109/15
            
         Sag anlagt den 6. januar 2012 — Provincie Groningen m.fl. mod Kommissionen
   (Sag T-15/12)
   2012/C 109/34
   Processprog: nederlandsk
   
      Parter
   
   
      Sagsøgere: Provincie Groningen (Groningen, Nederlandene), Provincie Friesland (Leeuwarden, Nederlandene), Provincie Drenthe (Assen, Nederlandene), Provincie Overijssel (Zwolle, Nederlandene), Provincie Gelderland (Arnhem, Nederlandene), Provincie Flevoland (Lelystad, Nederlandene); Provincie Utrecht (Utrecht, Nederlandene), Provincie Noord-Holland (Haarlem, Nederlandene), Provincie Zuid-Holland (’s-Gravenhage, Nederlandene), Provincie Zeeland (Middelburg, Nederlandene), Provincie Noord-Brabant (’s-Hertogenbosch, Nederlandene) og Provincie Limburg (Maastricht, Nederlandene) (ved advokaterne P. Kuypers og N. van Nuland)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionens afgørelse af 13. juli. 2011 i sag N 308/2010 annulleres, eller subsidiært, annulleres for så vidt statsstøttereglerne kommer naturbeskyttelsesorganisationer til gode, eller mere subsidiært, annulleres for så vidt statsstøtteordningen kommer landforvaltningsorganer til gode.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1)
            
            
               Første anbringende vedrørende en urigtig anvendelse af artikel 107, stk. 1, TEUF og tilsidesættelse af EU-retten
               
                           —
                        
                        
                           Naturbeskyttelse anses i Nederlandene for en opgave af almen interesse i den forstand, hvori udtrykket anvendes i artikel 2 i protokol nr. 26 om tjenesteydelser af almen interesse. Unionens konkurrenceregler finder derfor ikke anvendelse.
                        
                     
                           —
                        
                        
                           Naturforvaltninger, naturbeskyttelsesorganisationer eller i det mindste landforvaltningsorganer er med urette blevet anset for virksomheder i den forstand, hvori udtrykket anvendes i artikel 107, stk. 1, TEUF.
                        
                     
                           —
                        
                        
                           Støtteordningen har i betragtning af de dertil knyttede betingelser ingen virksomhedsmæssig fordel for modtageren i den forstand, hvori udtrykket anvendes i artikel 107, stk. 1, TEUF.
                        
                     
                           —
                        
                        
                           Kommissionen har anvendt den fjerde forudsætning, der nævnes i Domstolens dom af 24. juli 2003, C-280/00, Altmark Trans og Regierungspräsidium Magdeburg, urigtigt.
                        
                     
                           —
                        
                        
                           Støtteordningen fører ikke til nogen påvirkning af samhandelen mellem medlemsstaterne.
                        
                     
         
               2)
            
            
               Andet anbringende vedrørende tilsidesættelse af begrundelsespligten efter artikel 296, stk. 2, TEUF